但複雜啲嘅故仔會有更多錯綜複雜嘅情節關係，舉個簡單例子，可能主角喺第一件事件當中幫過一個路人（呢一段同時展示佢心底係一個好人）而喺幾件事件之後，佢又撞返嗰個路人，個路人因為感恩而幫返佢，而呢樣嘢對主角喺嗰件事件當中解決難關扮演重要作用－一件事件嘅影響喺幾件事件之後先出現。